tomron87/hebrew-wikipedia-sentences-corpus huggingface dataset:
מתושאל הוא בנו של מחויאל ואביו של למך.
לפי המדרשים (בראשית רבה ואחרים) השם בא מהמילה התשה - הא-ל התיש את בני דורו ועשאם יגיעי כח (הכוונה לבני דור המבול שנאבדו מן העולם).
מתושאל ואביו מחויאל נודו כאנשים החוטאים הגדולים בדור המבול.
פירוש נוסף לשם, הוא פירוק השם למילים מתו-ש-אל, כלומר איש של (ה)אל (באכדית, 'מתו' פירושו 'אדם', ו'ש' פירושו 'של').
אך פירוש זה פחות מקובל, כיוון שאין שום שם שמי המורכב בצורה הזאת.
מתורגמן הוא אדם העוסק בתרגום של דיבור באופן סימולטני (בּוֹ-בַּזְּמַן) או מיד עם תום הדיבור (להבדיל ממתרגם, העוסק בתרגום של טקסטים כתובים).
עבודת המתורגמן מצריכה היכרות מעמיקה עם שפת היעד, שפת המקור וכן עם התחום שבו עוסק הדיבור.
מתורגמן משמש במפגש בין אנשים שאינם דוברים איש את שפת רעהו, למשל במפגש בין שני ראשי ממשלות, או בריאיון ברדיו או בטלוויזיה עם אדם שאינו דובר את שפת המאזינים.
במצבים כאלה מחכה המתורגמן עד שהדובר יסיים את דבריו, ואז הוא מתרגם אותם.
תרגום מסוג זה נקרא תרגום קונסקוטיבי (תרגום עוקב).
בכנס שבו יש משתתפים רבים, הדוברים שפות שונות, נעשה שימוש בתרגום סימולטני, שבו הנואם דובר בשפתו, ותוך כדי דיבורו מתורגמנים מתרגמים את דבריו לשפות המאזינים, וכל מאזין שומע את הנאום בשפה המובנת לו, באמצעות אוזניות.
תרחיש נפוץ נוסף שבו נעזרים בשירותי מתורגמן (בדרך כלל בתרגום סימולטני) הוא כאשר אחד מהמשתתפים הוא חירש.
במקרה זה דרוש מתורגמן מסוג שונה אך דומה – מתורגמן לשפת הסימנים.
הדמיון מתבטא בכך ששפת סימנים היא שפה בעלת מורכבות ברמה דומה לכל שפה טבעית אחרת:
ולכן מלאכת התרגום ומורכבותה עבור המתורגמן דומות.
שם המשפחה של יהודים מארצות האסלאם "תורג'מן" מלמד כי אחד מאבות המשפחה עסק בתרגום.
מתומן משוכללמתומן משוכללצלעות וקודקודים8דיאגרמת קואקסטר-דייקיןחבורת סימטריותחבורה דיהדראלית (D8)שטח(t הוא אורך הצלע)זווית פנימית(מעלות)135°
מתומן הוא מצולע בעל שמונה צלעות.
סכום זוויותיו הפנימיות הוא 1080°.
תמרור עצור הוא התמרור היחיד שצורתו מתומן משוכלל, וצורה זו נבחרה כדי להבליט אותו.
ישנם מבנים מפורסמים, שבסיסם הוא מתומן.
מסגד כיפת הסלע בעל בסיס מתומן.
המבנה נבנה בסגנון אופייני לכנסיית באותה תקופה.
כנסיית בית פטרוס שבכפר נחום מתומנת, כמו גם הקתיסמה - כנסייה הרוסה בין ירושלים לבית לחם.
המגדל וארבעת חדרי התצוגה של מוזיאון רוקפלר בירושלים הם מתומנים.
קתדרלת בורגוס הגותית בספרד מפורסמת בין השאר בזכות מגדל המצלב שלה וקפלת קונדסטייבל, שניהם מבנים מתומנים שבולטים מהם שמונה צריחים מחודדים.
המגדלור שבנה הורדוס בקיסריה היה בעל בסיס מתומן.
לחלק קטן ממצודות הטגארט, שנבנו בארץ כדי לדכא את המרד הערבי הגדול, אותו חלק, שנבנה ליד גדר הצפון, היה בראשון מגדל מתומן.
מגדל זה היווה השראה לאיור סמל משמר הגבול.
מתומן משוכלל הוא מתומן שכל צלעותיו שוות וכל זוויותיו הפנימיות שוות.
מתומן משוכלל מיוצג בסימול שלאפלי {8}.
הזווית הפנימית בכל קודקוד של מתומן משוכלל היא 135°.
השטח של מתומן משוכלל שאורך הצלע שלו הוא a נתון בנוסחה
כאשר משתמשים ב-r (רדיוס המעגל החסום) השטח הוא
כאשר משתמשים ב-R (רדיוס המעגל החוסם) השטח הוא
שני המקדמים האחרונים מגבילים את ערכו של הקבוע המתמטי פאי.
נוסחה נוספת למציאת השטח היא
כאשר הוא הגובה של המתומן, או האלכסון השני באורכו, ו- הוא האורך של אחת הצלעות.
ניתן להוכיח זאת אם לוקחים מתומן, מציירים סביב הצד החיצוני שלו ריבוע, כאשר ארבע מתוך שמונה הצלעות של המתומן נוגעות בכל אחת מצלעות הריבוע, ואז לוקחים את המשולשים ישרי הזווית שנותרו בצדדים ומניחים אותם כאשר הזווית הישרה מצביעה פנימה, ויוצרים ריבוע.
הצלעות של ריבוע זה הן באותו אורך של צלעות המתומן.
לכן שטח המתומן שווה לשטח הריבוע הגדול (שחוסם את המתומן) פחות שטח הריבוע הקטן (שמורכב מהמשולשים), כלומר .
בנייה בסרגל ובמחוגה של מתומן משוכלל מודגמת להלן:
המתומן אינו נקרא "משומן" כדי להבדילו מהמילה המתארת חפץ המרוח בשמן.
האות ש' והאות ת' הן אותיות מתחלפות בשפות שמיות, כמו ערבית וארמית (לדוגמה תמניא בארמית, שמונה; תמן, שם;).
החלפה זו נוצרה בשלב מאוחר יחסית בעברית החדשה וניתן למצוא מקורות ישנים כמו בבניין מוזיאון רוקפלר, שחלקים ממנו מכונים בתבליט הקיר בשמות כמו "המשומן הדרומי", "המשומן הצפוני" וכדומה.
מתופף הוא מוזיקאי העוסק בתיפוף, כלומר מנגן בתוף או במערכת תופים.
התפקיד הראשון במעלה של המתופף הוא לשמור על קצב ששאר הנגנים יוכלו להתאים את עצמם אליו.
בניגוד לרוב הכלים במחלקת הקצב, תפקידם ההרמוני של התופים זניח (פרט לתופים במוזיקה קלאסית).
משמעות הדבר היא שהמתופף אינו משפיע על ההרמוניה של היצירה.
עם זאת, המתופף אינו פועל במנותק מן המבנה ההרמוני, ולעיתים קרובות מסמן עבור יתר הנגנים מעבר בין חלקים שונים בו.
המקצב שהמתופף מספק יכול להיות פשוט או מורכב, ולעיתים קרובות אף פוליריתמי או שבור.
מתופף הקלטות הוא מתופף שעיקר עבודתו להקליט עם להקות או סולנים הזקוקים לכך.
מתופפי הקלטות רבים עובדים מתוקף חוזה קבוע עם אולפן הקלטות.
עם זאת, הכינוי "מתופף הקלטות" נפוץ בפי מתופפים דווקא ככינוי גנאי.
זאת, משום שנהוג לטעון נגד מתופפי הקלטות כי הם ניחנים בחוש קצב טוב מאוד ובצליל נקי, אך לא ביצירתיות, ולכן יש לראות בהם אומנים ולא אמנים.
בתקופות שבהן לא עמדו לרשות חיילי חיל הרגלים אמצעי תובלה והם נדרשו לצעדות ארוכות, צורפו ליחידות הצבא מתופפים שסיפקו קצב אחיד לצעידת הלוחמים.
תפקיד זה אינו נדרש בשדה המערכה של ימינו, אך נותר תפקיד טקסי במצעדים צבאיים.
מתופפי מצעדים אינם משתמשים במערכת תופים שלמה, אלא רק בתוף סנר אשר תלוי על צווארם, ושעליו מתופפים תוך שימת דגש חזק ברבעים.
במצעדים צבאיים משתתפים לרוב כמה מתופפים, המנגנים בקצב אחיד.
מתושלח הוא שמו של עץ אורן מהמין אורן האצטרובל הזיפני (Pinus longaeva) הנמצא בהרים הלבנים בקליפורניה בשטח היער הלאומי איניו והוא נחשב לעץ הזקן ביותר הידוע בעולם.
העץ נקרא על שמה של הדמות התנ"כית מתושלח שחי על פי המקרא עד גיל 969. באופן סמלי, שלב ההנבטה של העץ, המתוארך לשנת 2832 לפנה"ס, סמוך מאוד לשנה שבה נולד מתושלח על פי הכרונולוגיה המקראית.
העץ נמצא בגובה של כ-3,350 מ' מעל פני הים אך מיקומו המדויק בשמורת הטבע בה הוא נמצא אינו גלוי לציבור מחשש לפגיעה ונדליסטית בעץ.
נקודת הציון הרשמית, אליה מופנים גם תיירים, היא מרכז המבקרים של חורשת מתושלח (Methuselah Grove Visitor Center).
עד שנת 1964 חי באותו אזור עץ עתיק יותר ממתושלח שכונה "פרומתאוס" וגילו הוערך ב-4,844 שנים.
בשנה זו נכרת העץ למטרות מחקר על ידי סטודנט מאוניברסיטת צפון קליפורניה.
מתברר שלא ידעו את גילו הרב של העץ עד לאחר הכריתה.
הכריתה השנויה במחלוקת האיצה את הפיכת האזור לשמורת טבע וכן את חקיקתם של חוקים נוקשים יותר להגנה על הטבע כמו הסתרת מיקומו של מתושלח.
ידועים גם עצים זקנים יותר ממתושלח, כגון אשוחית נורווגית בשוודיה בשם "Old Tjikko" שגילו מוערך ב-9,550 שנים, אך מדובר בעץ צעיר יותר שגדל על ידי רבייה וגטטיבית משורשי עץ זקן, ולא בעץ מקורי.
בכימיה (בעיקר כימיה אורגנית), מתוקסי היא קבוצה פונקציונלית הבנויה מקבוצת מתיל הקשורה לאטום חמצן.
קבוצת מתוקסי היא חומר מחזר ויכולה להביא לירידה בחומציות של פנול.
במונחון IUPAC מציינת לרוב התחילית "מתוקסי" אתר.
מתוך שאהבתי הוא אלבום האולפן ה-12 שהקליטה ירדנה ארזי.
הוא יצא כדיסק וכקלטת אודיו בשנת 1995 בהפקתו המוזיקלית של ירוסלב יעקובוביץ', שהפיק לארזי גם את אלבומיה המצליחים "מה נשמע" ו"אתה לי ארץ".
באלבום "מתוך שאהבתי" התחברה ארזי למוזיקת רוק, אחרי שנים של שירי ארץ ישראל ומוזיקה אתנית.
יעקובוביץ' גייס לאלבום את טובי הנגנים על מנת לתת עיבודים רוקיסטיים לשירים.
גם ארזי ביצעה אותם בקול נמוך מהרגיל, ובעוצמה רבה.
סינגל הבכורה, "בחוץ לבדי", שהוא גם הארוך ביותר מבין שירי האלבום, יצא לרדיו כבר ב-1993 וזכה להצלחה, אך מחלת הוריה מנעה מארזי להמשיך בפעילות לקידום האלבום, והוצאתו נדחתה בשנתיים.
האלבום עורר עניין תקשורתי כשיצא, זכה להצלחה פחותה אך לא עד כדי כישלון, ומכר כ-15,000 עותקים.
ארזי העלתה מופע בעקבות האלבום, כשהיא מלווה בנגנים מהשורה הראשונה, בהם מאיר ישראל, מיכה מיכאלי, שמוליק בודגוב, אלונה טוראל ויעקובוביץ' עצמו.
מופע הבכורה נערך בפסטיבל ערד, אך סיבוב ההופעות לא נמשך זמן רב.
חדש באוויר (אהוד מנור - ירוסלב יעקובוביץ') (3:57) - השיר יצא לרדיו ב-7 במאי 1995 באווירת הסכמי השלום עם הפלסטינים והירדנים.
הוא שהה 8 שבועות במצעד הפזמונים של רשת ג' והגיע בשיאו למקום ה-12.
שלושה דורות (אהוד מנור - ירוסלב יעקובוביץ') (5:43) - השיר יצא לרדיו ב-21 במאי 1995 לקראת יום הזיכרון לחללי מערכות ישראל.
גנרל חורף (מאיר גולדברג - הילה דגני) (5:26)
מכתב (רחל שפירא על פי מכתבי הערצה שונים - ירוסלב יעקובוביץ') (4:27) - השיר יצא לרדיו ב-7 במאי 1995 ושהה 5 שבועות במצע הפזמונים של רשת ג'.
חברות הכי טובות - עם שולה חן (אהוד מנור - ירוסלב יעקובוביץ') (4:45)
מתוך שאהבתי (רות זילוני - יוסי רון) (4:14)
קיץ של נחמות (רוני ערן - ירוסלב יעקובוביץ') (3:30)
הוא אהב נשים רבות (רות זילוני - חנן יובל) (3:58) - השיר יצא לרדיו ב-2 ביולי 1995 ושהה שבועיים בלבד במצעד הפזמונים השבועי של רשת ג'.
אל יווני (אהוד מנור - ירוסלב יעקובוביץ') (4:31)
כמו מים שקטים (רחל שפירא - נחום היימן) (3:42)
בחוץ לבדי (רחל שפירא - ירוסלב יעקובוביץ') (6:06) - השיר יצא לרדיו כבר ב-26 בדצמבר 1993 ושהה 10 שבועות במצעד הפזמונים של רשת ג'.
ירוסלב יעקובוביץ' - מעבד מוזיקלי, מפיק מוזיקלי, כלי נשיפה
חיים רומנו - גיטרות ובוזוקי
עדי דגני - קלידים ואקורדיון
שולה חן - קולות רקע, שירה
מני בגר - קולות רקע
יובל דור - קולות רקע
איריס שמי - קולות רקע
עמי מנדלמן - קולות רקע
אלונה תומר (בתה של ארזי) - קולות רקע
מתוטרקסט (Methotrexate; בעבר Amethopterin) הוא אנטי-מטבוליט, השייך לקבוצת התרופות הכימותרפיות המטבוליטיות.
נוגד חומצה פולית אשר ניתן כתרופה כימותרפית, במטרה לסייע בטיפול בסוגים מסוימים של מחלת הסרטן, בהם סרטן השד, סרטן שלפוחית השתן וגידולים סרטניים בשלד, כמו-גם במספר סוגי לוקמיה.
שימוש נוסף הוא לסיום היריון חוץ-רחמי.
מינון נמוך של מתוטרקסט הוכח כיעיל מאוד עבור ניהול של דלקת מפרקים שגרונתית, פסוריאזיס, בטיפול בחולי פסוריאזיס הסובלים מדלקת מפרקים פסוריאטית ובמחלת קרוהן.
המבנה הכימי של מתוטרקסט מבוסס על מבנה המולקולה חומצה פולינית הנמצאת בגוף באופן טבעי, וחוסם באופן זה את יכולתם של התאים הסרטניים להתרבות.
התרופה עשויה לפגוע גם בהתרבותם של תאי גוף בריאים, ולגרום למספר תופעות לוואי.
לעיתים נותנים לחולה חומצה פולית יממה לאחר מתן המתוטרקסט, כדי לסתור חלק מתופעות הלוואי שלה.
הטיפול במתוטרקסט נמשך בדרך כלל בין ארבעה לחמישה ימים בחולי סרטן, וכפעם בשבוע בדלקות מפרקים.
פגיעה במערכת החיסונית של הגוף ("ספירות לבנות"), מה שמקשה על הגוף להילחם בזיהומים.
כאבי ראש, כאבי שרירים, שיעול, בחילות, שלשולים, כאב גרון, כאב בעת הטלת שתן או תחושת צמרמורת.
עייפות וקוצר נשימה עקב ירידה במספר תאי הדם האדומים (אנמיה).
נטייה לדימום בקלות רבה יותר (מן האף ומן החניכיים למשל), עקב ירידה במספר הטסיות.
כיבים לאורך כל מערכת העיכול.
תופעות לוואי אלה עשויות להופיע כשבוע מיום תחילת הטיפול, ובדרך כלל נעלמות תוך 3 עד 4 שבועות.
"מִתּוֹךְ רַבִּים אֶחָד" הוא מוטו לאומי אמריקני המופיע על החותם הגדול של ארצות הברית.
במקור הייתה משמעותו כי מתוך מדינות רבות נוצרה אומה אחת, וכיום מוסיפים לכך את הפרשנות שמתוך עמים, גזעים, דתות ומוצאים שונים נוצר עם אחד, או אומה אחת, פירוש אשר מייחס לאומה האמריקנית תכונות של כור היתוך.
מוטו זה מעולם לא קיבל מעמד רשמי בחקיקה, והוא נחשב למוטו בלתי רשמי של ארצות הברית עד 1956, עת נחקק חוק שקבע כי "באל נשים מבטחנו" הוא המוטו הלאומי.
"מתוך רבים אחד" הוצע בשנת 1776 על ידי פייר יוג'ין די סימיטייר לוועדה שהופקדה על פיתוח החותם הגדול.
באותה העת, עת מלחמת העצמאות של ארצות הברית, הופיע הביטוי על עמוד השער של כתב עת פופולרי, "The Gentleman's Magazine", אשר אסף מאמרים ממקורות שונים לכדי כתב עת אחד.
הביטוי גם דומה לתרגום הלטיני של הפרגמנט העשירי של הרקליטוס: "האחד עשוי מכל הדברים, וכל הדברים נוצרים מן האחד", וכן לביטוי שבו השתמש אוגוסטינוס בספרו, "וידויים".
הביטוי מופיע על צד הפנים של החותם הגדול, כמו גם על חותם נשיא ארצות הברית, חותם הסנאט של ארצות הברית וכיוצא באלה.
המטבעות הראשונים שעליהם הוטבע הביטוי "מתוך רבים אחד" הוטבעו ב-1786 בניו ג'רזי.
בתקופה זו התבצעה הנפקת המטבעות בכל מדינה בנפרד, וגם במסצ'וסטס הוטבעו מטבעות עם כיתוב זה.
ב-1795 הוא הופיע לראשונה על מטבע אמריקני של חצי איגל, אשר הציג את המאפיינים של החותם הגדול.
כיום הביטוי מופיע על רוב המטבעות ושטרות הכסף האמריקניים.
מתוך הגוף הוא רומן פרי עטה של אילנה וייזר-סנש, שראה אור בהוצאת הקיבוץ המאוחד (2001).
הרומן מספר על מיכאל (מישה), ניצול שואה שהופקד בזמן המלחמה על ידי אמו במנזר, והוא כבן ארבע.
האם מעולם לא שבה לקחתו.
כשהיה כבן עשר עלה לישראל והוא נטול זהות ואוטוביוגרפיה, זכרונותיו עמומים.
ההעדר הזה, מעין בור חפור בנשמתו משפיע על חייו הבוגרים.
הוא מתחתן עם אישה שאינה מתאימה לו, הם אינם הופכים להורים, ולבסוף אף נפרדים.
מיכאל הוא סופר, באמתחתו שמונה ספרים, הוא חי לבדו ויש לו בת זוג צעירה ממנו בשנים שמוכנה לזמן מה לשאת את האיש הילדי איננו יודע הרבה על אהבה.
מיכאל מבקש לקבל הכרה מהממסד הספרותי, וחברו הקרוב, מבקר הספרות עמוס מאמין בו ומנסה לסייע לו.
אולם מיכאל מתקשה להשלים את מה שנמנע ממנו בחייו המוקדמים.
מה שהוחמץ מדבר בקולו של זרעו, ילדו שלא נולד.
במהלך הסיפור הוא מתלבט אם לנסוע להתחקות אחר שורשיו, לברר היכן נולד, אולי אף למלא את החורים בביוגרפיה בדויה, כי האמיתית ממילא אינה ידועה.
מיכאל מאמין שמלאכת התצרף הזאת תשחרר דבר מה שיועיל לכתיבתו.
בסופו של הרומן הוא מקבל החלטה ומתכונן לבצעה.
מתוך קרירות ואיתנות (המקור ביידיש: קאלט און פעסט) הוא מאמרו של זאב ז'בוטינסקי שנכתב כנגד האשמת אנשי התנועה הרוויזיוניסטית ו"ברית הבריונים" ברצח חיים ארלוזורוב.
המאמר פורסם בעיתון "מאמענט", שראה אור בוורשה שבפולין, ב-22 ביוני 1933.
לאחר רצח ארלוזורוב ב-16 ביוני 1933, נעצרו אנשי התנועה הרוויזיוניסטית ו"ברית הבריונים": ד"ר אב"א אחימאיר, אברהם סטבסקי וצבי רוזנבלט כחשודים ברצח או במעורבות בו, על ידי המשטרה הבריטית.
נערך להם משפט מתוקשר, ולבסוף שלושת נאשמי המשפט זוכו ושוחררו.
ד"ר אב"א אחימאיר, "הנאשם השלישי" שוחרר טרם העמדתו לדין.
צבי רוזנבלט, "הנאשם השני", זוכה על ידי בית המשפט המחוזי ביום 8 ביוני 1934; אברהם סטבסקי, "הנאשם הראשון", שהורשע על ידי בית המשפט המחוזי, זוכה על ידי בית המשפט העליון בצהרי יום שישי, 20 ביולי 1934.
עם פרוץ הפרשה העריך ז'בוטינסקי כי ההאשמה ברצח היא עלילה שטפלו על חברי התנועה הרוויזיוניסטית שבהנהגתו.
הוא הבהיר בפומבי שהרצח הוא "פשע מתועב ...
ואני מטביע, יחד עם חברי ותלמידי, את חותם הקללה המרה על הרצח ועל הרוצח.
אם נכרי הוא הרוצח, איני דיין לו.
אם יהודי הוא – ואני איני מאמין בזה – ארור יהיה עוד יותר".
הוא טען כי הפשע נוצל למטרות של ניגוח פוליטי, כהמשך לפולמוס המתמשך בין חברי מפלגות הפועלים לבין חברי התנועה הרוויזיוניסטית בהנהגתו.
הוא יצא כנגד "המשסים" – המאשימים מקרב היישוב, והודיע כי "איני רוצה להתחשב בהם; לא אני ולא התנועה, שאני שייך אליה.
על הסתתם נעבור לסדר היום".
בתעמולה זו יצאו אנשי השמאל כנגד אנשי התנועה הרוויזיוניסטית, הגם שרובה הייתה "תנועה של סתם-יהודים אביונים ושל בניהם; היא גאה, גאה עד לאין שיעור, היא לימדה את האביון ואת הסתם יהודי להתגאות בסתם-יהדותו ואביונותו דוקא".
המאמר תורגם לשפות רבות ופורסם בעיתונות התנועה הרוויזיוניסטית והכללית, וכך הגיע אל קהילות ישראל ברחבי העולם.
ביישוב היהודי בארץ ישראל נאסר פרסומו בעיתון, והוא הודפס בתרגומו של יהושע ליכטר (בפסבדונימו: יהושע איש ברוריה) כעיתון חד-פעמי "בהוצאה מיוחדת" בשם דבר ז'בוטינסקי על רצח ארלוזורוב.
הוא נחשב לאחד הניסיונות הבולטים להדוף את ההאשמה הכבדה ברצח חיים ארלוזורוב, שהוטלה על אנשי התנועה הרוויזיוניסטית בשל עוינותם החריפה לארלוזורוב ולפעולותיו ובשל ההסתה כנגדו בקרב חברי התנועה, האשמה אשר התפתחה ופשטה במהירות ביישוב היהודי בארץ ישראל, ובמיוחד בקרב אנשי מפלגות הפועלים ותנועת העבודה.
ההאשמה הפכה לכלי ניגוח כנגד ז'בוטינסקי עצמו, כנגד התנועה הרוויזיוניסטית שעמד בראשה, כנגד תנועת הנוער בית"ר שעמד בראשה, וכנגד חבריו ב"ברית הבריונים".
המאמר נתן תמיכה וגיבוי מוסרי ונפשי לנאשמים ולאוהדי התנועה הרוויזיוניסטית, והשפיע על דעת הקהל בציבוריות היהודית.
ההיסטוריון חן מלך מרחביה טען, שהמאמר "'עשה תקופה' בתולדות הציונות", באשר הצליח להדוף את ההאשמה ולהוכיח את המאמינים בה.
הביטוי "קאלט און פעסט" המשיך והתגלגל אל השיח של חברי התנועה הרוויזיוניסטית, כך למשל בדיון בין אב"א אחימאיר לבין מנחם בגין בוועידת תנועת החרות ב-4 באוקטובר 1956.
מתוק ומרושע הוא סרט דרמה קומית אמריקאי שנכתב ובוים על ידי וודי אלן בשנת 1999.
עלילת הסרט אשר מתרחשת בשנת 1930 עוסקת בגיטריסט ג'אז בדיוני בשם אמט ריי (מגולם על ידי שון פן) שמתאהב באישה אילמת (מגולמת על ידי סמנתה מורטון).
אמט ריי מחשיב את עצמו לגיטריסט השני המוצלח ביותר בעולם, אחרי המומחה הגדול- ג'אנגו ריינהארדט.
מתופף צבאי היה תפקיד שהוטל על ילדים שגויסו כמתופפים בשדה הקרב.
עד שלהי המאה ה-19 נהגו צבאות מערביים לגייס לצבא ילדים ונערים כדי שישמשו כמתופפים צבאיים.
התופים היו חלק משמעותי בניהול הקרב ומערכת התקשורת בין המפקדים והלוחמים.
סוגי תיפוף שונים סימנו הוראות קרב שונות ללוחמים.
השימוש הנרחב והידוע ביותר במתופפים צבאיים היה במלחמת האזרחים האמריקנית.
בדרך כלל היו מגבלות גיל על גיל הגיוס של הילדים המתופפים ואולם הייתה התעלמות רבה ממגבלות אלה.
הילדים הצעירים היו לעיתים גם הקמע של היחידה ושל הלוחמים הבוגרים.
חיי המתופף נראו זוהרים בעיני בני התקופה וכתוצאה מכך ילדים רבים ברחו מבתיהם כדי להצטרף לצבא.
אחרים היו בנים או יתומים של חיילים ביחידה.
המראה של ילד צעיר בעיצומה של המערכה נתפס כאידיאליזם בעיני אמנים מהמאה ה-19, וילדים מתופפים תוארו בציורים, פיסול ושירה לעיתים קרובות.
אדמונדו דה אמיצ'יס כתב במסגרת סיפור חודש ינואר בספרו הלב את הסיפור "המתופף הסרדיני", העוסק בנער מתופף אשר מאבד את רגלו במסגרת מעשה גבורה שלא מתפקידו בשדה הקרב.
מתז מים או ספרינקלר הוא רכיב במערכת ספרינקלרים, המצויה בבניינים כחלק ממערכות בניין.
רכיב זה מתוכנן להמטיר מים במצב בו הטמפרטורה בבניין עולה על הטמפרטורה שנקבעה עבורו מראש.
כלומר, בעת שרפה המערכת מסייעת בכיבויה או לכל הפחות מאריכה את זמן המילוט מהבניין.
במתז המים מורכבת אמפולה המכילה נוזל, החוסמת כדור שסותם את הצינור.
בעת עליית הטמפרטורות מתפשט הנוזל ומפוצץ את האמפולה.
עם ההתפוצצות משתחרר הכדור, ובעקבות כך נפתח הצינור, והמים מומטרים.
מתוייגת הוא סרט קומדיה אמריקאי שנכתב על ידי ג'וש א.
כגן, בוים על ידי ארי סנדל והופק על ידי סוזן קארטסוניס ומרי ויולה.
הסרט מבוסס על הרומן The Duff של קודי קפלינגר.
בסרט מככבים מיי ויטמן, רובי אמל, בלה ת'ורן, ביאנקה סנטוס, סקיילר סמואלס, אליסון ג'ני וקן ג'ונג
הסרט הופץ על ידי Lionsgate ו-CBS Film והוקרן לראשונה ב– 12 בפברואר 2015.
ביאנקה (מיי ויטמן) היא נערה טיפוסית הלומדת בתיכון בשנתה האחרונה עם שתי החברות הקרובות שלה ג'ס (סקיילר סמואלס) וקייסי (ביאנקה סנטוס).
במהלך השנה עולמה מתערער לחלוטין כאשר היא מגלה שהיא מוגדרת על ידי חבריה ללימודים כ-DUFF - ד.א.ף (בעברית : חשמ"ן – חברה שמנה ומכוערת נבחרת) של החברות היפות שלה.
היא מבינה שד.א.ף לא באמת צריך להיות מכוער או שמן, אלא הוא האדם הפחות פופולרי בקבוצה החברתית שאליה הוא משתייך ואותו אנשים מנצלים בשביל להתקרב לאנשים היותר פופולריים באותה קבוצה חברתית.
ביאנקה מבינה שהיא בעצם הד.א.ף של חברותיה ושהתלמידים בבית הספר התיכון שלה מנצלים אותה כדי להגיע לג'ס ולקייסי.
כדי להחזיר את כבודה האבוד וכדי למנוע את הפיכת השנה האחרונה שלה בתיכון לאסון, היא שוכרת את שירותיו של ווס (רובי אמל), אתלט חתיך כדי שיעזור לה לא להיות הד.א.ף יותר ובתמורה לכך היא עוזרת לו לעבור מבחן במדעים.
כחלק מן המהפך הם הולכים לקניון לקנות לביאנקה בגדים חדשים, ומצלמים וידאו אשר בו ביאנקה מראה את רגשותיה לטובי (הנער שהיא אוהבת).
בזמן צילום הווידאו אחת הנערות מבית הספר שעוברת בקניון מצלמת את ביאנקה ומפיצה את הסרטון באינטרנט.
כתוצאה מכך כל בית הספר לועג לה.
ביאנקה מבינה שאין לה כבר מה להפסיד ולכן היא הולכת לטובי, שיודע מה היא מרגישה כלפיו ומזמינה אותו לצאת.
השניים יוצאים ובמהלך הדייט שלהם ביאנקה מגלה שהוא הסכים לצאת איתה רק בשביל שיוכל להתקרב לחברות שלה.
ביאנקה הפגועה מבינה כמה רדוד ושטחי הוא, והולכת בדמעות למקום החשיבה שלה (סלע ביער, שאליו היא הולכת כשהיא רוצה להיות לבד), שם היא רואה את ווס ומדיסון (בלה ת'ורן) מלכת השכבה ששונאת את ביאנקה משום שהיא לא מקובלת מתנשקים.
בסוף הסרט ביאנקה הולכת עם חברותיה לנשף השיבה הביתה, בו מוכרזים ווס ומדיסון למלך ולמלכה.
למרות זאת ווס דוחה את מדיסון, הולך לביאנקה ומתוודה ברגשותיו בפניה והשניים מתנשקים מול כל בית הספר.
מיי ויטמן - ביאנקה פייפר, הדמות הראשית.
רובי אמל – ווס, חבר של ביאנקה.
בלה ת'ורן – מדיסון, מלכת השכבה.
ביאנקה סנטוס - קייסי, חברה טובה של ביאנקה.
סקיילר סמואלס - ג'סיקה, חברה טובה של ביאנקה.
אליסון ג'ני - דוטי פייפר, אמא של ביאנקה.
ניק אברסמן - טובי טאקר, אהוב ליבה של ביאנקה.
בצפון אמריקה, הסרט הגיע למספר חמש כבר בסוף השבוע הראשון שלו ברשימת הסרטים המובילים השבועית.
מתוקה מהחיים הוא סינגל של הזמר הפיקטיבי דדי דדון (מגולם על ידי אסי כהן) שיצא במאי 2016 במסגרת העונה ה-13 של תוכנית הסאטירה "ארץ נהדרת".
הסינגל נוצר כפרודיה על להיטים במוזיקה המזרחית באותה תקופה בישראל.
השיר זכה בתוך פחות משבוע למיליון צפיות ביוטיוב.
את מילותיו כתבו אילן שפלר, איתי רייכר, אסי כהן ואחיו הצעיר יוני כהן (בסיסט מרסדס בנד), ועל הלחן חתומים יוני כהן, אסי כהן ואופיר קנר.
קנר אף עיבד את השיר.
השיר הוא חלק מפינה קבועה העוקבת אחר חייו של דדי דדון, "זמר של להיט אחד".
אחרי שידור הפינה הראשונה של דדי דדון, נפוצה באינטרנט תאוריה שדדי דדון הוא פרודיה על הזמר פאר טסי (זמר מזרחי שזכה להצלחה מרובה בעקבות הלהיט "דרך השלום").
בסרט "20 שנות ארץ נהדרת", כותבי השיר סיפרו כי השיר הוא פארודיה על אחד משיריו של משה פרץ שיצא באותה תקופה.
השיר הגיע למקום השני במצעד השנתי של גלגלצ לשנת תשע"ו אחרי "החיים שלנו תותים" של חנן בן ארי ולמקום השביעי במצעד המשותף של ערוץ 24, mako ומספר תחנות רדיו אזוריות.
השיר אף היה מועמד בקטגוריית "שיר השנה" בטקס נבחרי הילדים של ערוץ הילדים לשנת 2016 אך לא זכה בפרס.
השיר הפרודי של דדון זכה בעצמו לפרודיה של חנן בן ארי.
השיר, שחובר בתגובה לפרודיה של ארץ נהדרת על שירו המצליח "החיים שלנו תותים" ונקרא "סינדרום תותים", יצא ב-1 ביוני 2016.
מתוך שהותרה לצורך הותרה גם שלא לצורך או כלל מתוך, הוא כלל הלכתי שתוקפו מסברת חז"ל בדברי התורה, שמכוחו הותרה עשיית מלאכות ביום טוב גם כשאינן לצורך אוכל נפש, אלא לצורך אחר של יום טוב.
מקור ההיתר נמצא במשנה מסכת ביצה וכן בגמרא שם: ובגמרא שם, נחלקו האמוראים במה נחלקו בית שמאי ובית הלל במשנה לעיל: העולה מהגמרא הנ"ל, שרב יוסף דוחה את הצעתו של רבה, שנחלקו בענייני עירוב ומלאכת הוצאה ביום טוב, ואומר שנחלקו בדין "מתוך".
וכן המסקנה העולה מהגמרא, כדברי רב יוסף.
רב יוסף הוכיח לרבה שאם אכן נחלקו בית שמאי ובית הלל בענייני עירוב והוצאה אם נוהגים בהם ביום טוב, היה צריך לכתוב את המחלוקת באבנים ודומיהן שאין בהם צורך יום טוב, וכיון שלדעת בית הלל אין איסור של עירוב והוצאה, גם זה מותר.
אלא, שהמשנה הביאה אך ורק דוגמאות שיש בהם צורך יום טוב, ואם כן, הם נחלקו בסברת "מתוך", האם התורה התירה או לא.
בית הלל סוברים שהתורה התירה ביום טוב מלאכות לצורך אוכל נפש שנאמר: .
אמנם למדו חכמים שיחד עם ההיתר לעשות מלאכות מסוימות לצורך אוכל נפש, התירה התורה לבצע את אותן המלאכות גם עבור צרכים אחרים שיש לאדם ביום טוב, משום שכאשר התורה התירה ומצד שני לא הגבילה את האיסור לכך אין הוכחה לכך שהתורה אסרה גם בדברים שאינם אוכל נפש ממש.
אולם מלאכות שאינן קשורות להכנת מאכלים, אלא מלאכות אחרות שאין יסודם אוכל נפש, לא הותרו כלל ביום טוב, שנאמר: .
דוגמאות למלאכות שונות שהותרו עבור כלל צורכי יום טוב מאחר שהותרה לצורך אוכל נפש:
מלאכת הוצאה לרשות הרבים, וכן איסור העברה ד' אמות ברשות הרבים, שמתוך שהותרה לצורך אוכל נפש לשם העברת מאכלים, הותרה גם לשאר צורכי יום טוב.
ולכן גם טלטול סידור תפילה לבית הכנסת או טיול עם עגלת תינוק (גם במקום שלא קיים בו עירוב) מותרים ביום טוב.
מלאכת הבערה, שהותרה ביום טוב עבור בישול ואפיית מאכלים, ומתוך כך הותרה גם עבור הדלקת נר להאיר או הבערת אש בתנור לחימום מצינת החורף (אם כי יצירת אש חדשה ביום טוב אסורה משום איסור מוליד, ועל פי ההלכה הבערת האש צריכה להיעשות באמצעות העברת אש קיימת לנר או לתנור).
מלאכת בישול, שהותרה ביום טוב עבור בישול מאכלים, ומתוך כך הותר גם חימום מים לשם שטיפת ידיים וכלים.
מלאכת שחיטה (הכוללת הוצאת דם), שהותר להקריב ביום טוב עולת נדבה, וכן בבעילת מצווה (בפעם הראשונה) שמותר לעשות חבורה ולהוציא דם ישנה סברא המתירה מחמת סברת מתוך.
באלו מלאכות חל כלל "מתוך"
בדברי הרמב"ם נזכר הכלל בפירוש רק ביחס למלאכות הוצאה מרשות לרשות והבערה, ולא ביחס לאף מלאכות אחרות.
אף על פי כן, לדעת רוב הפוסקים, כל מלאכה שעיקרה לצורך אוכל נפש חל עליה דין 'מתוך', וכפי שסיכם המאירי: .
מאידך, לדעת הלבוש ועוד אחרונים דין "מתוך" חל רק במלאכות הוצאה והבערה.
גם מלאכות שלא הותרו לגמרי ביום טוב, כגון מלאכות טוחן ובורר (שהותרו רק באופן ביתי), הותרו בכלל 'מתוך'.
מלאכה שאינה לצורך יום טוב כלל
כאשר מלאכה שהותרה ביום טוב נעשתה שלא לצורך, כגון שמטלטל דבר מה ברשות הרבים ללא תועלת או שמבעיר אש ללא תכלית, נחלקו הראשונים האם עבר על איסור, ומהי חומרתו.
לדעת רוב הראשונים עבר על איסור מדאורייתא, לשיטת רש"י האיסור מדרבנן, ויש שיטה יחידה בדעת רש"י שאין איסור כלל.
לכל הדעות, עשיית המלאכות לצורך, נכרי, ובהמה, ושריפת קדשים - אסורה מהתורה.
בדעת רש"י רבים סוברים שהתיר רק מדאורייתא שלא לצורך כלל.
ויש סוברים שרש"י התיר לגמרי.
בעלי התוספות והרשב"א הקשו כמה קושיות על רש"י, ולמסקנה הם סוברים כדעת רוב הראשונים שהאיסור מדאורייתא.
לשון הרמב"ם: ובאר המגיד משנה שם:לדעתו, מצד איסור הוצאה מותר שלא לצורך כלל, מכיוון שסברת מתוך רק עוקרת את האיסור מהתורה אך חז"ל אסרו דבר זה משום טרחא שלא לצורך.
אולם לדעת ה"בית יוסף", הרמב"ם סובר שמצד איסור הוצאה שלא לצורך יש איסור מדרבנן:
ולדעת הפרי חדש, מה שהתיר הרמב"ם לטלטל קטן וספר תורה, הוא משום שיש בהם צורך קצת.
אבל גם הוא יודה שאם הוציא מרשות לרשות שלא לצורך כלל, יעבור באיסור תורה.
לשון רבי יוסף קארו בשולחן ערוך: יש אומרים שכוונתו להתיר אפילו שלא לצורך כלל.
ודעת אחרונים רבים שהואיל ובספרו הנוסף 'בית יוסף' כתב בדעת הרמב"ם שהאיסור מדברי חכמים, כך גם דעת ה'שולחן ערוך' עצמו.
ויש מי שאומר שמאחר ובבית יוסף הזכיר גם את דעת הר"ן (הנזכר) שמדבריו משמע שמתיר אף שלא לצורך, נראה שלא רצה להכריע במחלוקת זו, ולכן גם בספר הפסיקה שלו, ה'שולחן ערוך', לא רצה להכריע בדבר.
מעבר לדיון בדעת ה'שולחן ערוך', למעשה רוב האחרונים הכריעו כרוב הראשונים שהאיסור מדאורייתא.
אמנם יש שפסקו שמעיקר הדין הלכה כפי הדעה המתירה הוצאה שלא לצורך כלל, וכפי שכתב רבי חיים בן עטאר בספרו 'ראשון לציון':.
וכן פסק הרב שלום הדאיה להתיר הוצאה שאין בה צורך כלל.
וכך פסק הרב עובדיה יוסף:: .
מתוק כשמרלי הוא פזמון שכתב, הלחין וביצע אליעד נחום.
השיר נבחר כשיר השנה במצעד הפזמונים העברי השנתי לשנת התשע"ה (2015) של גלגלצ.
השיר יצא כסינגל בשנת 2015 ונכלל באלבום הבכורה "סימן" של אליעד נחום.
נחום התייחס לכתיבת השיר ואמר:
השיר נבחר כשיר השנה של גלגלצ בשנת 2015 והגיע למקום ה-12 במצעד העברי השנתי של רשת ג'.
נכון לספטמבר 2025 לשיר יש למעלה מ-35 מיליון צפיות ביוטיוב.
השיר הוא שיר הומוריסטי וכולל בתוכו חריזה רבה ומשחקי מילים המובילים לידוענים המובלעים בשורות שבשיר.
בשיר מוזכרים שמותיהם של להקת הדג נחש (בשיר נאמר: "שנינו הפכים, אני דג ואת נחש"), להקת כוורת ("דבש והכוורת אל העוקץ אל הטוב"), אייל גולן ("כמו אייל אל הגולן"), אברהם טל, דודו טסה, גידי גוב, עידן יניב, אביב גפן, סמדר שיר, אריק סיני ובוב מארלי, שחלק משמו נכלל בשם השיר.
מתורגמנות שפת הסימנים הישראלית (שס"י) לחירשים מבוצע על ידי מתורגמנים השולטים בשס"י, אחרי שהשתלמו בתחום זה במוסד להשכלה גבוהה.
השירות ממומן על ידי שירותי תמיכה בתקשורת ("סל תקשורת" בשמו הקודם) וניתן על ידי עמותות ישראליות בדרך של מכרז המבוצע על ידי משרד העבודה, הרווחה והשירותים החברתיים.
משנת 2001, סופקו התרגומים לחירשים על ידי אגודת החרשים בישראל (אח"א), עמותת שמע, המכון לקידום החירש בישראל ושמעיה.
לחלופין, ניתן השירות על ידי נותני השירות עצמם, כמו ערוצי הטלוויזיה בישראל.
המתורגמניות הראשונות היו כמו אביבה גר ואסתר ברק, ותירגמו לפי תקני .
באח"א נערך קורס ראשון למתורגמניות בשנת הלימודים ה'תשנ"ה, שבו למדו המתורגמניות על מבנה האוזן, דציבל ואודיוגרמה, תרבות החירשים, שפה מסומנת מול שפת סימנים, ואתיקה בתרגום.
באותו הזמן לימדה אוניברסיטת תל אביב חינוך ללקויי שמיעה, ושם למדו גם שפת סימנים, אך זה היה מסלול להוראת ילדים חירשים וכבדי שמיעה בבית הספר ובגן, כולל חינוך בלתי פורמלי, ולא מסלול למתורגמניות שס"י.
בישראל אין חקיקה למתורגמניות, והן פועלות מכוח סל התקשורת.
לכך התייחסה לי דן בתגובתה מאפריל 2003 לחירשים וכבדי שמיעה בנושאי תרגום, כשטענה כי עליהם לקדם את העניין.
עם התפתחותו של סל התקשורת, פתחה היחידה ללימודי המשך של בית הספר לעבודה סוציאלית באוניברסיטת בר-אילן תוכנית להכשרת מתורגמניות בשס"י.
במסלול זה מלמדת האוניברסיטה את המתורגמנים לפי סילבוס שהיא קבעה.
נוכח היעדר חקיקה למתורגמניות, קבע להן משרד הרווחה כללי אתיקה בנספח ו' למכרז 245/2010 עבור שירותי התרגום.
המתורגמנית תתרגם את הנאמר במלואו, לא תשמיט במכוון חלקים מהנאמר, לא תוסיף מידע על דעת עצמה, ולא תעשה שימוש אישי במידע שקיבלה בעת התרגום.
המתורגמנית לא תעדיף צד זה או אחר במהלך התרגום.
המתורגמנית תשמור על חיסיון מתורגמנית לקוח.
המתורגמנית תשלוט באוצר המילים של שפת הסימנים הישראלית.
כמו כן הקים משרד הרווחה ועדה מייעצת שבה חברים נציגי אגף השיקום במשרד הרווחה, משרד החינוך, ארגוני החירשים, מתורגמנים והמוסד לביטוח לאומי.
בראש הוועדה נמצאת קלינאית התקשורת הארצית של משרד הרווחה.
בעניין זה פנו בכתב בשנת 2016 חבר הכנסת אילן גילאון וד"ר לורה ורטון אל שר העבודה, הרווחה והשירותים החברתיים חיים כץ, וציינו בפניו כי מחויבות המתורגמנית ללקוח צריכה להיות כמו מחויבותו של עורך דין ללקוחו, גם אם נשכרה המתורגמנית על ידי נותן השירות.
בהמשך, הודיע במאי 2019 ארגון המתורגמנים לשפת הסימנים הישראלית על השקת מיזם מתורגמן חונך, שבו יקבל מתורגמן חדש או חוזר ליווי של מתורגמן ותיק.
בועז אחד העם מהמרכז הישראלי ללימודי חירשות פרסם סרטון עם ארבע הנחיות: 1. אין לחתום על טופס ריק ללא שעות תרגום, כפי שאין לחתום על שיק ללא סכום.
2. יש לצלם את הטופס החתום.
3. במקרה של הבדל בשעות, ניתן לפנות לוועדה במשרד הרווחה.
4. שמעיה מאפשרת מעקב אחרי השעות עם שם משתמש וסיסמה.
בישראל, התרגום לחירשים-עיוורים נעשה בדרך כלל על ידי מתורגמנים חירשים, הנקראים בשפה מקצועית "מתווך תקשורת", משום שהם מעבירים את שפת הסימנים במגע עם ידי החירשים-עיוורים.
הלן קלר למדה את האיות האצבעות של שפת הסימנים האמריקאית באיות על כף ידה, והמילה הראשונה שלמדה הייתה מים.
בישראל, חירשים-עיוורים הדוברי שפת סימנים זכאים לקבל תרגום בשפת הסימנים במגע, משום שרובם מכירים את שפת הסימנים מהזמן שבו ראו, ושפת הסימנים מהירה מאיות אצבעות.
ניתן לתרגם לחירשים-עיוורים גם משחק כדורגל בשידור חי.
יש חירשים-עיוורים המעדיפים שיכתבו להם אותיות רגילות על כף ידם.
מתוך הזוהמה הוא אלבום הבכורה של ההרכב המוזיקלי הישראלי פי.אר.
האלבום יצא לאור ב-24 בדצמבר 2004, על ידי חברת התקליטים היי פייבר הפקות.
האלבום הופק על ידי חבר ההרכב מקדדי ג'י ומתוכו הסינגל "להיצמד למעלה" בביצוע נועה פארן, שיצא בשנת 2005. השיר נכלל בפסקול הסדרה "ילדות רעות".
האלבום השפיע רבות על ההיפ הופ הישראלי.
בשנת 2024 יצא לסטרימינג בהוצאה מחודשת.
לצד האלבום יצא האי.פי "שירוטו חוזר לזוהמה", שכלל 7 רמיקסים לשירים האלבום ושירים של פרברים רפיוג'יז, בהפקתו של שירוטו.
בתחילת 2025 יצא אי.פי נוסף תחת השם "בחזרה לזוהמה", שכלל שירים שלא נכנסו לאלבום, ומחוות של הראפרים זיו שביט ואשכן משאזטמאט.
מתוק ומר הוא סרט ישראלי מ-2007 בבימויו של דורון בנבנישתי, אייל שכטר שר גם את השיר הנושא של הסרט שנקרא גם הוא "מתוק ומר", הסרט הוקרן בפסטיבל הקולנוע ירושלים ופסטיבל סרטי העולם במונטריאול.
רן, מנהל חברת השקעות ודנה, כנרית, הם זוג המתגוררים בתל אביב, נשואים והורים לשני ילדים, אך דנה מרגישה שהוא אינו מעניק לה מספיק תשומת לב והיא מנהלת רומן עם הפסיכולוג שלה ד"ר כהן.
במקביל רן מתמודד עם אמו שלומית הסובלת מבעיות רפואיות שונות ומבקשת לשים קץ לחייה, אשר הוא מנסה לעצור אותה מלבצע זאת בדרכים שונות.
שחקן שמות אייל שכטר רן גולדשטיין צופית גרנט דנה גולדשטיין מיכל ינאי קרן אלון נוימן לאון נתי רביץ דוד שפרירה זכאי שלומית גולדשטיין מיקי לאון גל שרונה אלימלך דניאלה רחלי חיים גינקולוגית אלירן כספי ד"ר כהן
הסרט קיבל ביקורות מעורבות, מבקר הקולנוע אורון שמיר טען כי אף על פי שהסרט מתרחש בתל אביב אין כל התייחסות מקומית בעלילת הסרט, הוא תלוש ממה שקורה בארץ, דבר שהיה יכול להיתפס כאמיץ אך לא יצא כזה.
מתויגים היא סדרת דרמה ישראלית בת 5 פרקים ששודרה לראשונה בטלוויזיה החינוכית בשנת 2017. סדרה זו הופקה בשיתוף התכנית "עיר ללא אלימות" של המשרד לביטחון פנים.
תומר, דין, אנה מאי ודניאל הם חמישה תלמידי תיכון אשר מתכוננים למסיבת הסיום של כיתה י"ב ומתמודדים עם בעיות של אלימות, שיימינג וכו'
ניר פרידמן – במאי המופע
מתוך התורה הגואלת היא סדרת ספרי שיעורים ושיחות של הרב צבי יהודה הכהן קוק, שסידר והוציא לאור תלמידו הרב חיים אביהוא שוורץ.
השיעורים בסדרה מובאים כפי שנאמרו, בלשונו של הרצי"ה, בשונה מהסדרה המקבילה, שיחות הרב צבי יהודה שעברה עריכה של הרב שלמה אבינר.
במהדורתה הראשונה כללה הסדרה ארבעה כרכים.
כעבור שנים יצאה מהדורה חדשה בה סודרו הדברים בשלושה כרכים, ובתוספת שיחות נוספות ומפתחות.
בנוסף, לוקטו כל ענייני לימוד תורה מתוך הסדרה ונערכו עם הרחבות בחוברת "לנתיבות התורה הגואלת".
לסדרה מסונף הספר "בדרך התורה הגואלת" על תולדותיו ואישיותו של הרצי"ה.
בשנת התשע"ח הוציאו לאור תלמידיו בישיבת בית אל, חוברת לנתיבות התורה הגואלת, על בנין האישיות ובנין לימוד התורה בדרכו של הרצי"ה.
החוברת יצאה לאור מחדש לרגל הגעת הרב שורץ לגיל 70. ובשנת תשפ"ד במהדורה מורחבת חדשה על-ידי תלמידיו מישיבת מרכז הרב בהוצאת מכון מים חיים.
על שם הספר קרוי רחוב 'התורה הגואלת' בשכונת פלח 6 בבאר שבע.
הרב אביהוא שוורץ הגיע לישיבת מרכז הרב בשנת ה'תשל"א ובמשך למעלה מעשור למד אצל הרצי"ה וכתב את שיעוריו במדויק בלשון שבה נאמרו.
בתחילה נכתבו השיעורים לשימוש אישי, וההחלטה לפרסמם כספר התקבלה רק בהמשך, בעקבות כך שבג' באלול (יום פטירת הראי"ה, שצוין בחשיבות רבה אצל הרצי"ה) בשנתו האחרונה חלה הרצי"ה ולא היה יכול לדבר, ובעידוד אחד מרבני הישיבה צילם הרב שוורץ את כתביו משיעורי הרצי"ה בג' אלול שבשנים הקודמות וחילקם בישיבה.
הרב שוורץ סיפר שכאשר כשהראה את הדברים לרצי"ה והלה שמח, הבין את חשיבות פרסומם והחליט להוציא את הדברים בספר.
בשנה הראשונה אחרי פטירת הרצי"ה הוציא את הכרך הראשון.
לפנות בוקר לאחר הוצאת הספר הרב צבי יהודה נגלה אליו בחלום כשהוא לבוש בגדי שבת וכובע של שבת.
נקודה עיקרית במשנתו של הרב צבי יהודה קוק היא היותה של התורה, שהיא שייכת לעם ישראל ומהווה נשמת האומה, זו שנותנת את הכח והרוח לעם ישראל להתנער מעפר הגולה ולהיבנות מחדש בארץ ישראל, כך שהתורה - הגואלת.
בנקודה זו ראה את חידושו וליבת משנתו של אביו, הראי"ה, ובמלאת שלושים שנה לפטירתו פרסם מאמר עליו תחת הכותרת "התורה הגואלת".
בהקדמת הכרך הראשון של הסדרה, בהסברת משמעות שמו של הספר מצטט הרב שוורץ את דברי הרצי"ה בשנת ה'תשל"ט במוצאי ג' באלול - יום פטירתו של הראי"ה קוק: .
נקודה זו הייתה לדברי הרב שוורץ מרכז משנתו של הרצי"ה, שמתוכה פעל את פועלו הרב.
כך הוא כתב בהקדמת הספר: .
ועל פי כך בחר את שם הספר.
במהדורה הראשונה של הסדרה ארבעה כרכים:
הכרך הראשון: שער א' - ליקוט מתוך שיעורים שיש בהם הדרכה על הגישה לתורה ולימודה.
שער ב' - דברים שנאמרו ביום ג' אלול, יום הזיכרון של הראי"ה קוק (שני שערים אלו הוסמכו בגלל השייכות בין תוכניהם).
שער ג' - שיעורים לאורך שנת ה'תשל"ח, בחגים ומוצאי שבתות.
שער ד' - ליקוט מתוך שיעורים שנמסרו בין השנים ה'תשל"א - ה'תשמ"ב, על מועדי השנה.
שער ד' - השיעור האחרון שלימד הרצי"ה, שבועיים לפני פטירתו.
הכרך השני: שיעורים לפי סדר הפרשיות השבוע.
על כל פרשה מספר שיעורים מן השנים ה'תשל"א-ה'תשמ"ב.
בסופו קונטרס "כי אלוקים יושיע ציון".
הכרך השלישי: שער א' - שיעורים בספר הכוזרי.
שער ב' - שיעורים בספר אורות.
שער ג' - "מעבודת הרצי"ה" - ליקוט על ענייני תפילה מתוך שיעורים שונים.
הכרך הרביעי: שער א' - ארץ ישראל.
שער ב' - "אורות הגאולה ונתיבותיה".
שער ג' - פרקי אבות.
שער ד' - שיר הכבוד.
שער ה' - מועדים וזמנים, השלמות לחלק א'.
שער ו' - "גדול שימושה" - קטעים שהקריא הרצי"ה מתוך כתבי אביו עם התוספות שלו, ומעט מהנהגותיו והדרכותיו שלו.
שער ז' - מאמר לזכרו של הרב שבתי שמואלי ומאמר מכתביו.
בסיום הכרך מופיע כרוז של הרצי"ה בנושא חיוב מסירות נפש על ארץ ישראל.
במהדורה השנייה סודרו הדברים בשלושה כרכים, ונוספו להם הוספות רבות ומפתחות מפורטים:
כרך הכולל את כל השיחות על פרשיות התורה לפי הסדר.
כרך הכולל את כל השיחות על חגים, מועדים וזמנים מיוחדים.
כרך של השיחות על הכוזרי, אורות, ארץ ישראל, הגאולה ו"עבודת הרצי"ה"
כרך זה פורש תיאור ביוגרפי של חיי הרב צבי יהודה, מלידתו ועד פטירתו, על בסיס עדויות תלמידיו וסיכומי שיחותיהם עימו כמו גם על בסיס הקדמותיו לספריו של אביו, ספריו שלו וספרי עמיתיו.
מתוקה רצח הוא סרט אימה בבימוים של מאט בטינלי-אולפין וטיילר ג'ילט, מתוך תסריט שנכתב על ידי סטיבן שילדס וגיא בוסיק.
בסרט מככבים מליסה באררה, אלישה ויר, דן סטיבנס, קווין דורנד, קתרין ניוטון, אנגוס קלאוד, ויל קטלט וג'אנקרלו אספוזיטו.
הסרט עלה לאקרנים ב-19 באפריל 2024, תחת הפצת "סרטי יוניברסל".
רקדנית בלט צעירה בשם אביגייל נחטפת על ידי שישה פושעים ונכלאת באחוזה מבודדת.
לפני שהוא עוזב, מנהיג החוטפים, למברט מנחה את השישה לשמור על אביגייל למשך 24 שעות ולאחר מכן כל אחד ייקבל 7 מיליון דולר מאביה של אביגייל כדמי כופר.
חברי הקבוצה, שמשתמשים בשמות בדויים כדי למנוע זיהוי, הם ג'ואי, חיילת לשעבר בצבא ארצות הברית ומכורה לסמים; פרנק, בלש משטרת ניו יורק לשעבר; סמי, האקרית שמחפשת ריגושים; ריקלס, צלף צבאי לשעבר; חבר מאפיה טיפש בשם פיטר והנהג הסוציופת דין.
למרות שהיא מסתייגת מלהמשיך בתוכנית לאחר שגילתה שאביגייל היא רק ילדה, השאר מצווים על ג'ואי לשמור על אביגייל.
ג'ואי מדברת ברכות לאביגייל ומספרת לה שיש לה בן משלה ולאחר מכן מבטיחה להגן על אביגייל מכל רע.
אביגייל מודה שלאביה לא אכפת ממנה וככל הנראה הוא לא ישלם את הכסף, לאחר מכן מתנצלת בפני ג'ואי על מה שעתיד לקרות לה.
זועם מהמילים של אביגייל, פרנק מתפרץ לחדר ומתעמת עם אביגייל, ממנה הוא לומד שאביה הוא כריסטוף לאזאר, ראש ארגון פשע אגדי ורב עוצמה.
דין יורד למרתף האחוזה, שם הוא מותקף על ידי כוח בלתי נראה.
סמי רצה למרתף בעקבות צרחותיו של דין ומוצאת את גופתו מרוטשת כולה.
הקבוצה מבינה שיד ימינו האגדי של לאזאר, ואלדז נמצא גם הוא באחוזה ומערכות האבטחה שבה מונעות מחברי הקבוצה לעזוב.
בזמן שהוא מחפש אחר דרך החוצה, ריקלס נרצח גם הוא.
שאר הקבוצה מתעמתת עם אביגייל ודורשת לדעת מה קורה, אך האחרונה משתנה מולם לערפדה וחושפת שהיא עצמה היא ואלדז.
פרנק יורה באביגייל, אך פציעותיה מחלימות במהירות.
פרנק, סמי ופיטר תוקפים את אביגייל עם שום, צלבים ומספר נשקים שלפי הפולקלור יעילים כנגד ערפדים, אך הם לא מצליחים מכיוון שאביגייל מתחמקת מהם באמצעות מהירות העל שברשותה.
אביגייל נושכת את סמי, אך ג'ואי מזריקה לגופה סם מרדים ואביגייל מאבדת את הכרתה.
כשהיא מתעוררת, אביגייל מספרת לקבוצה שהיא בת מאות שנים ושהיא מודעת לזהויותיהם האמיתיות של חברי הקבוצה מכיוון שהיא תימרנה אותם לחטוף אותה בעזרתו של למברט ולאחר מכן מתכננת להרוג את כולם מכיוון שהם עמדו בדרכו של אביה.
ג'ואי מסיקה שאביגייל הרגה אלפים מאויביו של אביה במאמץ נואש לזכות באהבתו.
אביגייל בורחת משוביה ותוקפת את פרנק, אך ג'ואי חושפת את אביגייל לאור השמש ופוצעת אותה באופן אנוש.
מספר שעות לפני השקיעה, הקבוצה מתפצלת ומחפשת אחר דרך להימלט מהאחוזה, אך סמי (שננשכה על ידי אביגייל קודם לכן) משתנה לערפדה בעצמה והורגת את פיטר.
אביגייל וסמי תוקפות את פרנק וג'ואי, וג'ואי נאלצת להרוג את סמי בעזרת אור השמש.
למברט מוביל את פרנק וג'ואי לחדר ביטחון נסתר ומספר ששנים קודם לכן, אביגייל הפכה אותו לערפד כדי להציל את חייו של פרנק מידיו של לאזאר.
פרנק מאשר ללמברט להפוך אותו לערפד כדי שהוא יוכל להרוג את אביגייל ואת לאזאר.
למרות זאת, מתגלה שלמברט הוביל את השניים למלכודת של אביגייל ופרנק הורג אותו כנקמה.
אביגייל תוקפת את פרנק, אך הוא גובר עליה ושותה את דמה, מה שמחליש אותה.
ג'ואי המוקפת משאירה הודעה קולית לבנה ובה היא מתנצלת שהיא לא הייתה חלק מחייו במשך שנים ארוכות.
פרנק נושך את ג'ואי ומתכנן לצוות עליה לתקוף את אביגייל ביחד איתו ולבסוף להרוג את בנה.
למרות זאת, ג'ואי לא משתנה לערפדה מכיוון שפרנק לא שולט מספיק טוב על כוחותיו החדשים ולבסוף היא הורגת אותו ביחד עם אביגייל.
אביגייל מפצירה בג'ואי לעזוב את המקום ולהתאחד עם בנה, אך לאזאר מגיע ומאיים על ג'ואי.
אביגייל מגינה על ג'ואי לאחר שג'ואי עמדה לצידה בשעה שלאזאר לא.
למרות שהוא מניס את אביגייל, לאזאר הכועס מחליט לתת לג'ואי לעזוב את המקום.
באפריל 2023, דווח כי Radio Silence Productions מפתחת סרט מתח מפלצתי עבור סרטי יוניברסל, וכי הבמאים בטינלי-אולפין וטיילר ג'ילט יביימו את הסרט יחד, כאשר צ'אד ויללה משמש כמפיק לצד ויליאם שרק, פול נינשטיין וג'יימס ונדרבילט ב-X Project-Entertainment, בעוד שסטיבן שילדס וגיא בוסיק יכתבו את התסריט.
באפריל 2023, מליסה באררה לוהקה לסרט, ושיחקה בעבר בסדרת סרטי צעקה.
בחודש שלאחר מכן נוספו לצוות השחקנים דן סטיבנס, קווין דורנד, אלישה ויר, קתרין ניוטון, אנגוס קלאוד וויל קטלט.
ביוני 2023, הוכרז כי ג'אנקרלו אספוזיטו לוהק לסרט.
הצילום הראשי החל ביוני 2023 בדבלין שבאירלנד.
קלאוד סיים לצלם את הסצנות שלו לפני מותו ב-31 ביולי.
באותו החודש הופסקו הצילומים עקב שביתת אמני הטלוויזיה והרדיו.
הסרט עלה לאקרנים ב-19 באפריל 2024.
פרסתאריךקטגוריהעבורתוצאהמקורפרס סאטורן2 בפברואר 2025סרט האימה הטוב ביותרהשחקן/ית הצעיר/ה הטוב/ה ביותר בסרטאלישה ויר
מתוקים היא סדרת נוער שנוצרה ונכתבה על ידי אסי עזר, נעם נבו, יעל כץ ונועה גוסקוב עבור ערוץ זום בהוט.
הסדרה עוקבת אחרי קורותיהם של ארבעת האחים היתומים למשפחת תמרי, המתחזקים קונדיטוריה ונתקלים בקונדיטוריה מתחרה בתחזוק אושיית רשת מצליחה בשם טולי דבש.
במקור, בכורת העונה הראשונה של הסדרה הייתה אמורה להיות משודרת ב-10 באוקטובר 2023, אך עקב פריצת מלחמת חרבות ברזל, הבכורה נדחתה ל-29 בינואר 2024.
ב-18 בפברואר 2024, לאחר שידור הפרק האחרון של העונה הראשונה, עמוד האינסטגרם של ערוץ זום פרסם שהסדרה חודשה לעונה שנייה.
לאחר שהוריהם מיקי (קובי מימון) ועופרה (אן קונופני) נהרגו בתאונת דרכים, האחים ערן (נבו קטן), רוני (נועה חלפון), אמיר (עידו טאקו) ומעיין (נטע כרמלי) תמרי שומרים על הקונדיטוריה שהייתה שייכת להוריהם יחד עם דודם התל אביבי בועז תמרי (עמוס תמם) ומקבלים סיוע מעובד לשכת הרווחה ארז כרמי (אסי עזר).
מול הקונדיטוריה נפתחת קונדיטוריה חדשה בשם "טולילנד" בבעלות כוכבת הרשת טולי דבש (נטע אורבך) ואמה שונית דבש (רותם סלע), העסק נקרא על שם טולי שלכאורה מכינה את הקינוחים, בזמן שמשפחת דבש מסתירה את האמת שלמעשה מי שמכינה הכל היא אחותה של טולי, נועם דבש (עדי צמח).
טולי ושונית לא מרוצות מהעובדה שיש להן תחרות ורוצות לקנות את המאפיה של תמרי, תוך שהן מנסות לרמות אותם ולפגוע בהם בדרכים שונות.
זאת תוך כדי שנועם נכנסת לזוגיות סודית עם אמיר תמרי, ולכן מנסה להרגיע את ההתנכלות של אימה ואחותה למשפחה.
במהלך הסדרה רואים שנועם מצליחה להשפיע על טולי שמרגישה רע עם כל ההתנכלויות.
בפרק האחרון של העונה התמריז נכנעים לשונית ומסכימים למכור את הקונדיטוריה לאחר שסחטה אותם באיומים, אך באותו יום טולי התוודתה בלייב על הסוד של טולילנד והתנצלה בפני משפחת תמרי, ולכן הקונדיטוריה לא נמכרה בסוף.
ערן תמרי (נבו קטן) – האח האחראי והבכור של משפחת תמרי, ואחיהם של אמיר, רוני ומעיין.
בן זוגה לשעבר של הגר.
ולשעבר חברו הטוב ביותר של עידו, אך רב איתו לאחר שבגד ברוני.
מתמודד ב"קינוח של המדינה" עם רוני.ומעביר את ניהול הקונדיטוריה לרוני.
רוני תמרי (נועה חלפון) –אחותו התאומה של אמיר ואחותם של ערן ומעיין.
בת זוגו של עידו אך הוא נפרד ממנה לאחר שערן גילה שהוא בגד בה עם הגר מתמודדת ב"הקינוח של המדינה" עם ערן.
הופכת להיות המנהלת החדשה של הקונדיטוריה בסוף העונה.
אמיר תמרי (עידו טאקו)– אחיהם הבעייתי של ערן, רוני ומעיין.
בן זוגה לשעבר של נועם.
נתקל בקשיים בזוגיות שלהם בגלל יריבות המשפחות.
נפרד מנועם לאחר שגילה שהיא האופה האמיתית של "טולילנד".
מעיין תמרי (נטע כרמלי) – אחותם הקטנה של ערן, רוני ואמיר.
עוברת חרם בבית ספרה עקב צלקת בפניה בעקבות התאונה.
בעקבות הטיפול של ארז היא מקבלת את עצמה שנית.
בועז תמרי (עמוס תמם) – דודם של ערן, רוני, אמיר ומעיין שעובר לגור איתם.
בעלים של חברת גיימינג מצליחה.
חידש את הקשר עם האחיינים לאחר שנוצר נתק בן 5 שנים מכיוון שהסתכסך עם מיקי, מכיוון שמיקי לא רצה באח הומוסקסואל.
מיקי תמרי (קובי מימון) – אביהם של ערן, רוני, אמיר ומעיין ואחיו של בועז.
הומופוב ושמרן שבחייו לא היה מוכן שרשת מרכולים כלשהי תקנה את מאפיו.
עופרה תמרי (אן קונופני) – אמם של ערן, רוני, אמיר ומעיין.
שונית דבש (רותם סלע) – האנטגוניסטית הראשית של הסדרה.
אמן הרעה של טולי ונועם ששונאת את משפחת תמרי ונוהגת לזלזל בהם בכל הזדמנות.
היא תעשה הכל כדי שבתה טולי תצליח.
בעלה המורה עזב אותה כשטולי הייתה קטנה והיא חיה על כספי הגירושים שלו ולא מוכנה לשוב לעיר הבית שלה באר שבע כמפסידנית.
סוחטת את רוני וערן לאחר שמצלמות האבטחה תפסו את אמיר מתפרע ב"טולילנד".
בסוף העונה שברה את ידה בניסיון לעצור את הווידוי של טולי.
טולי דבש (נטע אורבך) – כוכבת רשת מצליחה שפותחת קונדיטוריה מול קונדיטוריית תמרי בניסיון להרוס את עסק המשפחה לאחר שעברה לקריית רם מבאר שבע.
בתה של שונית ואחותה הקטנה של נועם.
נוהגת להשליך את המאפים שלה בזעם שמשהו לא מסתדר לה.
כביכול אופה את המאפים שלה.
מתמודדת ב"קינוח של המדינה" עם נועם, אחותה, אליה היא מאוד מחוברת.
נוהגת להאזין למשפחת תמרי ולהתערב בחייהם האישיים.
בסוף הסדרה ספרה את כל האמת על הסחטנות ועל מאפיה.
בסוף העונה שבה עם משפחתה לבאר שבע.
נועם דבש (עדי צמח) – בת זוגו המופנמת של אמיר שנתקלת בקשיים בזוגיות שלהם בגלל יריבות המשפחות.
אחותה הגדולה של טולי ובתה של שונית.
האופה האמיתית של "טולילנד" בעוד שבסרטונים רואים את ידיה ושומעים את קולה של טולי, ולאחר שאמיר גילה זאת, הוא נפרד ממנה.
מתחרה עם טולי ב"קינוח של המדינה".
ארז כרמי (אסי עזר) – עובד סוציאלי מלשכת הרווחה שקיבל דיווח ממקור אנונימי שהאחים תמרי גרים לבד, קיבל לידו את תיק המשפחה ומסייע להם.
בילדותו עבר התעללות על ידי בועז, שבהמשך הופך לבן זוגו.
הגר (טל פריד) – בת זוגו של ערן, שנפרדת ממנו בתחילת הסדרה איתה עידו בוגד ברוני.
רוצה לשוב לערן בסוף העונה הראשונה לאחר שנפרדת מעידו אך הוא דוחה אותה.
עידו (בר ברימר) – חברו הטוב ביותר של ערן ובן זוגה של רוני אך בוגד בה עם הגר, שבהמשך הגר נפרדת ממנו.
בסוף העונה הראשונה שב לחברתו לשעבר, נטלי, וכשמישהי אחרת מנסה להתחיל איתו, עידו משנה את דרך חייו ודוחה אותה.
דין (שלומי טפיארו) – שותפו העסקי של בועז בסטארט-אפ שהוא מפתח.
בסוף העונה הראשונה דין מתעשר בעוד שבועז מוותר על הסטארט-אפ בשביל התמריז.
אהובה שמו (נאווה מדינה) – קונדיטורית מצליחה אשר רוני מעריצה.
יושבת ראש שולחן השופטים ב"קינוח של המדינה".
נטלי (מיה עזר סטיין) – בת זוגו לשעבר של עידו.
שבה לעידו בסוף העונה הראשונה.
רני (איתמר אור) – נער על הרצף האוטיסטי, המטופל על ידי ארז.
שי (יניב לוי) – מנהל חברת תנורים.
ערן חייב לו כסף על אחד מתנורי החברה שנמצא בקונדיטוריה.
מלי (מלכה עזר) – לקוחה של קונדיטוריית תמרי.
בפרק הראשון "בוגדת" כביכול בתמריז וקונה ב"טולילנד".
אלברט אסקולה (בתפקיד עצמו) – אדריכל שעוזר לשונית בתכנון ה"טולילנד".
רביב כנר (בתפקיד עצמו) – מגיע להופיע בטקס פתיחת ה"טולילנד" בקריית רם.
בר זומר (בתפקיד עצמה) – מנחת "הקינוח של המדינה".
גלית גוטמן (בתפקיד עצמה) – מראיינת את טולי לרגל זכייתה ב"קינוח של המדינה".
אילנית לוי (בתפקיד עצמה) – מראיינת את טולי לרגל זכייתה בתוכנית "הקינוח של המדינה".
מתוק מדבש הוא פירוש שכתב רבי דניאל פריש לספר הזוהר.
היסוד לכתיבת הביאור החל בחיבור ספרו הראשון ספר אוצר הזוהר (ארבעה כרכים, ירושלים, ה'תשל"ו), שכולל בתוכו מפתח שעובר סביב כל חלקי ספר הזוהר ומראה מקום לענייני הזוהר בחלוקה לפי ערכים.
מלאכת כתיבת הביאור הגדול מתוק מדבש החל בעקבות בקשת רבו האדמו"ר רבי אברהם יצחק קאהן מתולדות אהרן (בעל דברי אמונה), הרבי הראה לו גיליון בכתב ידו ובו פירוש על הזוהר.
האדמו"ר אמר לרב דניאל כי קיבל מהחוזה מלובלין שלפני ביאת המשיח יחובר פירוש על ספר הזוהר בדרך הפשט, האדמו"ר מתולדות אהרון אמר לרב דניאל פריש כי החל בכתיבת החיבור, אך אין בו כח להמשיך ולסיימו, ולכן הוא מבקש ממנו לעשות זאת.
הפירוש נכתב על סדר ספר הזוהר, בשפה פשוטה ועל פי קבלת האר"י.
הסכמות לספר ניתנו על ידי רבי משה אריה פריינד (גאב"ד העדה החרדית), האדמו"ר רבי אברהם יצחק קאהן מתולדות אהרן, הרב יחיאל פישל אייזנבאך, רבי יעקב מאיר שכטר ורבי יוסף ליברמן.
בהקדמה לספר מרחיב המחבר להסביר את יסודות דרכו בכתיבת הביאור.
פירושו שמתבסס על דרך קבלת האר"י נכתב גם לפי דברי מפרשי ספר הזוהר בהם: ספר אור החמה לרבי משה קורדוברו, כתבי רבי חיים ויטאל, רבי אברהם גלאנטי, ספר מקדש מלך, עטרת צבי לרבי צבי הירש מזידיטשוב, זהר חי, דמשק אליעזר ומספרים נוספים.
סדרת הספרים כולל 21 כרכים והיא יצאה לאור בין השנים ה'תשנ"ג לה'תשס"א בהוצאת מכון יוסף דעת שעל ידי מוסדות אנשי מעמד בירושלים.
פירוש תקוני זהר יצא לאור בשנת ה'תשס"א בשלושה כרכים.
פירוש על זוהר חדש יצא לאור בשלושה כרכים בשנת ה'תשס"א.
חלק האדרות יצא לאור לראשונה בירושלים, ה'תשס"ה.
הספר יצא לאור במהדורות רבות ובשל העומס הרב על מוסדות ישיבת אנשי מעמד הוקם מכון מתוק מדבש שהחל להדפיס ולהפיץ את הביאור על הזוהר, המכון הוציא את סדרת הספרים במהדורה חדשה ומנוקדת.
מדי שבוע מוציא מכון "מתוק מדבש" עלון שבועי מתורת הזוהר עם ביאור מתוק מדבש, וכן מפעם לפעם מוציא קונטרסים של ביאור מאמרי הזוהר עם מתוק מדבש בנושאים שונים, כגון: קדושת בית הכנסת ובית המדרש, מאמרי הקטורת, מאמרי רפואה שלימה, כיבוד אב ואם ועוד.
הרב יצחק רצאבי כתב שהפירוש "מתוק מדבש" על הזוהר הוא פירוש בר סמכא שנכתב על ידי צדיק.
גם הרב שמואל אוירבך והרב עזריאל אוירבך תמכו בפירוש זה לעומת פירושים אחרים.
מתוך החיבור חיבר רבי דניאל פריש את סדרת הספרים "נגלות הזוהר" (11 כרכים) ובו מלוקטים כל דברי האגדה והמדרשים הפזורים בספר הזהר עם הביאור מתוק מדבש.
פירוש הזוהר הכתר והכבוד שעל ידי מוסדות אביר יעקב נהריה בראשות הרב דוד אבוחצירא בהוצאת מכון אור לישרים - עוז והדר, מתבסס בעיקרו על פירוש זה של רבי דניאל פריש.
מלבד הקונטרסים היוצאים לאור על ידי המכון מפעם לפעם בנושאים שונים, יצאו לאור גם ספרי ליקוט רבים מתוך הזוהר מתוק מדבש, מהם:
סידור השלם עם קטעי ביאור מתוך הזוהר מתוק מדבש
ספר תהילים עם ביאורי הזוהר מתוק מדבש
הגדה של פסח עם מאמרי הזוהר בביאור מתוק מדבש
סידור לפסח עם מאמרי הזוהר מתוק מדבש
מאמרי הזוהר הקדוש - מתוק מדבש
זמירות לשבת קודש עם מתוק מדבש
סדרת הספרים 'מתוק מדבש' מנוקדת ומבוארת - אוצר דרשות, מוסר, משלים, וסיפורים מחכימים על התורה - הרב יהודה טריקי
"מתוק מתוק" הוא שיר שכתב אילן גולדהירש והלחין ועיבד אילן מוכיח.
להקת פיקוד הצפון ביצעה את השיר בשנת 1971 עם הסולן יגאל בשן שהפך לאחד מלהיטיה הגדולים.
השיר עמד בראש מצעד הפזמונים באותה השנה במשך חמישה שבועות רצופים ונבחר כשיר השנה במצעד הפזמונים ה'תשל"א של קול ישראל, אשר שודר בתוכנית מקום בצמרת ברשת ג', וגם במצעד השנתי של גלי צה"ל.
השיר נכלל ב"חייך לעולם", תוכניתה ה-18 של להקת פיקוד הצפון שביים ג'וקי ארקין וניהל מוזיקלית אילן מוכיח.
בתוכנית נכלל גם השיר סיירת אגוז, שזכה אף הוא להצלחה והגיע למקום התשיעי במצעד השנתי.
פזמון השיר הוא והוא עוסק בהשקפה חיובית על החיים .
סולן השיר, יגאל בשן ביצע את השיר גם בעצמו בעיבוד יורם צדוק.
בשנת 1996 עיבד לו גרסת רוקנ'רול לסיבוב הופעות שערך אחרי הפסקה בת שבע שנים.
בשנת 2001 כלל את השיר באלבום האוסף "ציפור קטנה בלב א'".
תיקי דיין ביצעה עם חבורת לול גרסה פרודית לשיר בשם "חמוץ חמוץ" שנכלל בתוכנית השלישית של לול.
את קולות הרקע ביצעו אריק איינשטיין ואורי זוהר.
"מתוק התפוח" הוא שיר של צמד הפרברים, יוסי חורי ואורי הרפז, שיצא בשנת 1981 באלבום "פרברים טרופיקל" שהפיק ועיבד המוזיקאי מתי כספי.
השיר מבוסס על שיר ברזילאי בשם "Laranja Madura" ("תפוז בשל") שכתב והלחין זמר הסמבה הברזילאי אטאולפו אלבס (Ataulfo Alves).
את מילות השיר בעברית כתב הסופר והמתרגם יעקב שבתאי.
החל מ-2016, השיר מבוצע על ידי ההרכב "שלושתנו" שחבריו הם אורי הרפז, דורית ראובני וחנן יובל.
בחשמל, מתח חשמלי הוא מדד מספרי ליכולת לדחוף אלקטרונים במוליך, כאשר מחושב ההפרש בפוטנציאל החשמלי בין שתי אלקטרודות מאנודה לקטודה.
המתח מסומן באות V ונמדד במערכת היחידות הבין-לאומית בוולט.
האנרגיה הפוטנציאלית החשמלית של מטען בנקודה כלשהי היא העבודה שיש להשקיע עליו על מנת להביאו מנקודת ייחוס אל הנקודה, כאשר נקודת הייחוס לרוב נבחרת כמרחק אינסופי מיתר המטענים.
באופן שקול, האנרגיה הפוטנציאלית החשמלית בנקודה היא עבודת הכוח החשמלי הפועל על מטען לאורך דרכו מהנקודה אל האינסוף.
הפוטנציאל החשמלי במרחב מסומן .
הוא תלוי רק בפילוג המטענים המרחבי וניתן לחשב אותו בעזרת משוואת פואסון (או משוואת לפלס).
מתח חשמלי (מסומן באות V) בין שתי נקודות במרחב הוא ההפרש בין הפוטנציאלים החשמליים באותן נקודות:
המתח מבטא את ההפרש באנרגיה הפוטנציאלית החשמלית ליחידת מטען, ולכן הוא גודל חשוב בתיאור מערכות חשמליות.
המתח מסומן באות V ונמדד בוולט (על שם אלסנדרו וולטה).
הגדרה שקולה היא: מתח הוא האינטגרל לאורך מסלול של הרכיב המקביל למסלול של השדה החשמלי.
כאשר הרכיב המקביל של השדה קבוע לכל אורך המסלול, המתח הוא הדרך כפול השדה (הרכיב המקביל לדרך).
אם השדה אינו מקביל למסלול, יש להכפיל בקוסינוס הזווית ביניהם.
בעת חיבור מוליך לשתי נקודות שביניהן קיים מתח חשמלי, למשל חיבור תיל מתכתי בין שני מוליכים טעונים בעלי פוטנציאלים שונים, יפעל על המטענים החופשיים כוח חשמלי שיגרום לכך שהם יזרמו בתיל המוליך מהגוף בעל הפוטנציאל הגדול יותר לגוף בעל הפוטנציאל הקטן יותר עד שהפוטנציאלים בשני הגופים ישתוו.
כמות המטענים במוליך הוא הזרם החשמלי, ובמקרה הזה הוא רגעי.
סוללה חשמלית, למשל, מסוגלת ליצור מתח בין שני הדקים על ידי הפרדת מטענים חיוביים משליליים באמצעות תגובה כימית עם אלקטרודות אליהן מחוברים ההדקים.
התקן שיוצר כא"מ נקרא מקור מתח.
ההדק שבו הפוטנציאל גדול יותר מסומן + וההדק בו הפוטנציאל קטן יותר מסומן -.
היחס בין המתח לזרם נקרא התנגדות חשמלית:
ניתן לייחס לנגד הספק משום שמטענים נעים בו מפוטנציאל גבוה לנמוך.
ההספק מסומן באות P ונמדד בוואט (על שם ג'יימס ואט).
ההספק החשמלי נתון על ידי מכפלת הזרם הזורם דרך נגד במתח הנופל עליו, ותוך שימוש בחוק אוהם ניתן לכתוב אותו כתלות במתח בלבד או בזרם בלבד:
מתח החשמל הביתי: המתח בין מוליך הפאזה למוליך הניוטרל (אפס): 220 או 240 וולט או 230 בממוצע, משתנה לפי מיקום או מדינה בישראל ובאירופה, או 120 וולט בצפון אמריקה.
צרכני חשמל תעשייתיים: המתח בין שתי פאזות במערכת תלת פאזית (מתח שלוב) 400 וולט (ישראל) או 240 (צפון אמריקה)
קווי טלפון: 5.0 וולט (בזמן המתנה)
מערכות חשמליות ברכב: 12 וולט או 24 וולט
סוללה חשמלית מסוגים AA, AAA, C, D: 1.5 וולט
סוללה חשמלית מסוג מטבע: 3 וולט
סוללת 9 וולט: 9 וולט
אותות במכשירי אלקטרוניקה: 0.001 וולט עד 5 וולט